**R E P U B L I K A H R V A T S K A**

 **VARAŽDINSKA ŽUPANIJA**

**OSNOVNA ŠKOLA IZIDORA POLJAKA**

 **V I Š N J I C A**

 **Donja Višnjica, 5. studenoga 2021.**

**ORGANIZACIJA RADA OSNOVNE ŠKOLE IZIDORA POLJAKA VIŠNJICA U ŠKOLSKOJ GODINI 2021./2022. U UVJETIMA POVEZANIM S COVID-19**

**MODEL RADA**

Model A) nastava u školi. Takav oblik rada ima veliku prednost i najprimjereniji je za učenike, pruža bolje prilike za mentalno zdravlje učenika i cjelovit razvoj. Svi učenici obrazuju se u školi licem u lice uz pridržavanje epidemioloških Uputa.

**SMJENA**

Nastava se odvija u jutarnjoj smjeni za sve razredne odjele. Početak nastavnog rada je nakon ulaska učenika u školu i obavljenih propisanih epidemioloških mjera (dezinfekcija ruku, obuće, održavanje razmaka). Učenici tijekom dana borave u dodijeljenoj učionici, osim učenika viših razreda za vrijeme izborne nastave Informatike, biologije i kemije koja se izvodi u specijaliziranim učionicama namijenjenih za tu svrhu. Početak nastave je od 7:40.

**RASPORED SATI/ZVONJENJA - MATIČNA ŠKOLA**

1. sat 07:40 – 8:25

2. sat 08:30 – 9:15

veliki odmor 20' razredna nastava

3. sat 09:35 – 10:20 razredna nastava

3. sat 09:20 – 10:05 predmetna nastava

veliki odmor 20' predmetna nastava

4. sat 10:25 – 11:10

5. sat 11:15 – 12:00

 6. sat 12:05 – 12:50

7. sat 12:55 – 13:40

**RASPORED SATI/ZVONJENJA - PODRUČNA ŠKOLA**

1. sat 07:40 – 8:25

2. sat 08:30 – 9:15

3. sat 09:20 – 10:05 veliki odmor 20'

4. sat 10:25 – 11:10

5. sat 11:15 – 12:00

 6. sat 12:05 – 12:50

7. sat 12:55 – 13:40

**ULAZAK I IZLAZAK IZ ŠKOLE**

Učenike od 1. do 4. razreda na ulazu u školu dočekuju razredne učiteljice, a učenike od 5. do 8. razreda učitelji koji prema rasporedu izvode prvi nastavni sat u pojedinom razrednom odjelu. Učenike RN u školu/iz škole uvode/izvode razredne učiteljice, a u PN za ulazak/izlazak odgovoran je učitelj koji prema rasporedu sati u pojedinom razrednom odjelu održava 1. odnosno posljednji sat nastave.

Učenici i djelatnici ulaze u školu na 3 ulaza po rasporedu:

1. GLAVNI ULAZ: 6.a, 8.a

2.MALI ULAZ: 1.a – 4.a

3.BOČNI ULAZ: 5.a, 7.a

Učitelji koji ne dolaze 1. sat na nastavu, kasnije ulaze u školu na glavni ulaz. Svi učitelji izlaze iz škole na glavni ulaz.

Ulazna vrata se zaključavaju te se otvaraju na poziv telefonom ili zvonom tijekom radnog vremena i dežurstva.

U područnoj školi svi učenici i djelatnici ulaze na glavni ulaz.

Škola vodi evidenciju ulaska/izlaska. Evidencija nastavnika i gostiju obavlja se na glavnom ulazu škole, a uprave, tehničkog i administrativnog osoblja na ulazu uprave. Evidencija učenika obavlja se u razredu. Učenici od 5. do 8. razreda, učenici putnici i djelatnici ulaze i izlaze iz škole na način da nose maske, održavaju razmak od najmanje 1,5 m u odnosu na sve druge osobe, dezinficiraju ruke na ulazu te izbjegavaju zadržavanje i grupiranje.

**Posjete** ustanovama treba ograničiti na najmanju moguću mjeru. Dopušteno je održavanje roditeljskih sastanaka i individualnih informacija licem u lice na način da se kontakt roditelja s djelatnicima škole i učenicima smanji na najmanju moguću mjeru. Na roditeljskim sastancima i individualnim informacijama svi roditelji i učitelji moraju nositi maske i održavati fizički razmak po mogućnosti dva metra. Preporučeno je da tijekom roditeljskih sastanaka i

individualnih informacija prozori budu otvoreni. Obvezna je komunikacija učitelja, kao i komunikacija s roditeljima učenika kako bi se istaknulo napredovanje učenika ili možebitne teškoće. U toj komunikaciji ključna je uloga razrednika.

**Dostavu** za potrebe ustanove preuzimaju nadležni radnici ustanove na vanjskim vratima, a ulaz je dopušten iznimno serviserima i ostalim službama čije usluge su prijeko potrebne (što uključuje dosljednu provedbu preventivnih i protuepidemijskih mjera poput provjere vode za ljudsku potrošnju, zdravstvene ispravnosti hrane i sl.), uz obvezno pridržavanje svih mjera.

**MATIČNE UČIONICE I KRETANJE PO ŠKOLI**

 Učenici prilikom dolaska u školu ulaze u matičnu učionicu. U učionicu ulaze učitelji koji održavaju nastavu taj dan u razrednom odjelu prema rasporedu sati. Svima ostalima ulazak u učionice je zabranjen za taj dan. Svaki razred boravi u svojoj matičnoj učionici po rasporedu za pojedini dan, s minimalnim promjenama s obzirom na potrebe nastavnog procesa (informatika, kemija, biologija).

**MATIČNA ŠKOLA**

|  |  |  |  |  |  |  |
| --- | --- | --- | --- | --- | --- | --- |
| RAZRED | UČIONICA | PONEDJELJAK | UTORAK | SRIJEDA | ČETVRTAK | PETAK |
| 1.a | **Matična** | **1.razred-kat** | **1.razred-kat** | **1.razred-kat** | **1.razred-kat** | **1.razred-kat** |
|  | **informatika dvorana** | **dvorana** |  | **dvorana** | **informatika** |
| 2.a | **Matična** | **2.razred-kat** | **2.razred-kat** | **2.razred-kat** | **2.razred-kat** | **2.razred-kat** |
|  | **informatika dvorana** | **dvorana** |  | **dvorana** | **informatika** |
| 3.a | **Matična** | **3.razred-kat** | **3.razred-kat** | **3.razred-kat** | **3.razred-kat** | **3.razred-kat** |
|  | **informatika** | **dvorana** | **dvorana** | **dvorana** | **informatika** |
| 4.a | **Matična** | **4.razred-kat** | **4.razred-kat** | **4.razred-kat** | **4.razred-kat** | **4.razred-kat** |
|  |  |  | **informatika** |  |  |
| 5.a | **Matična** | **POV-kat** | **POV-kat** | **POV-kat** | **POV-kat** | **POV-kat** |
|  | **dvorana** | **informatika** |  |  | **dvorana** |
| 6.a | **Matična** | **NJ-kat** | **NJ-kat** | **NJ-kat** | **NJ-kat** | **NJ-kat** |
|  |  |  | **informatika** | **dvorana** | **dvorana** |
| 7.a | **Matična** | **HJ-prizemlje** | **HJ-prizemlje** | **HJ-prizemlje** | **HJ-prizemlje** | **HJ-prizemlje** |
|  |  | **informatika** |  | **dvorana** | **dvorana** |
| 8.a | **Matična** | **LIK-kat** | **LIK-kat** | **LIK-kat** | **LIK-kat** | **LIK-kat** |
|  |  |  |  | **informatika** | **dvorana** |

**PODRUČNA ŠKOLA**

|  |  |  |  |  |  |  |
| --- | --- | --- | --- | --- | --- | --- |
| RAZRED | UČIONICA | PONEDJELJAK | UTORAK | SRIJEDA | ČETVRTAK | PETAK |
| 1.4.b | **Matična** | **1.4.razred-prizemlje** | **1.4.razred-prizemlje** | **1.4.razred-prizemlje** | **1.4.razred-prizemlje** | **1.4.razred-prizemlje** |
|  |  | **informatika** |  |  | **informatika** |
| 2.3.b | **Matična** | **2.3.b- kat** | **2.3.b- kat** | **2.3.b- kat** | **2.3.b- kat** | **2.3.b- kat** |
|  | **dvorana** | **informatika** |  | **dvorana** | **informatika dvorana** |
| 5.b | **Matična** | **POV-kat** | **POV-kat** | **POV-kat** | **POV-kat** | **POV-kat** |
|  | **informatika** | **dvorana** | **dvorana** |  |  |
| 6.b | **Matična** | **HJ-kat** | **HJ-kat** | **HJ-kat** | **HJ-kat** | **HJ-kat** |
|  | **informatika** | **dvorana** | **dvorana** |  |  |
| 7.b | **Matična** | **MAT-kat** | **MAT-kat** | **MAT-kat** | **MAT-kat** | **MAT-kat** |
|  | **informatika** | **dvorana** | **dvorana** |  | **informatika** |
| 8.b | **Matična** | **NJJ-prizemlje** | **NJJ-prizemlje** | **NJJ-prizemlje** | **NJJ-prizemlje** | **NJJ-prizemlje** |
|  | **informatika** | **dvorana** | **dvorana** |  | **informatika** |

**ORGANIZACIJA RADA S UČENICIMA**

**Koliko god je to moguće, potrebno je smanjiti fizički kontakt**:

• učenika i učitelja iz jednog razrednog odjela s učenicima i učiteljima drugih razrednih odjela,

• roditelja učenika i djelatnika ustanove,

• prilikom putovanja u/iz ustanove,

• prilikom ulaska i izlaska iz ustanove i

• tijekom cjelokupnog boravka u ustanovi.

**Vezano za zajedničke prostorije, preporučuje se:**

• prolazak skratiti na minimum,

• da učenici prilikom prolaska nepotrebno ne dodiruju površine ili predmete,

• da učenici prolaze hodnicima desnom stranom hodnika uz poštivanje fizičkog razmaka

• učitelj s učenicima provodi što je moguće više vremena na otvorenom (npr. izvođenje nastave na otvorenom).

Dopušteno je miješanje djece i učenika različitih odgojno-obrazovnih skupina koji su slične dobi i uobičajeno provode školske i izvanškolske aktivnosti zajedno s drugim učenicima i učiteljima (u školama tijekom izvođenja izborne nastave, nastave stranih jezika, dodatne i dopunske nastave) na način da je prilikom miješanja razrednih odjela obvezno držati najveći mogući razmak, kao i nošenje maske, osim prilikom sportskih aktivnosti. Stručni suradnici koji inače svakog dana borave u odgojno-obrazovnim skupinama mogu ulaziti u odgojno-obrazovne skupine/razredne odjele.

**OKUPLJANJE UČITELJA**

Učitelji i stručni suradnici mogu boraviti u zbornici uz održavanje što većeg razmaka i nošenje maski. Preporučuje se izbjegavanje nepotrebnih kontakata među odgojno-obrazovnim radnicima i drugim zaposlenicima kako bi se smanjio rizik od zaraze. Komunikacija među odgojno-obrazovnim radnicima treba biti redovita, a sastanci se trebaju održavati na način koji jamči fizički razmak i pridržavanje mjera.

**OPREMA**

Didaktička oprema koja se koristi u nekoliko razrednih odjela, tj. ona koju će učitellj nositi sa sobom iz jednog u drugi razred, treba se dezinficirati prije unošenja iz jednoga u drugi razred. Učenike treba poučiti da, koliko je to moguće, dijele svoj pribor i stvari s drugom učenicima, uz pridržavanje higijenskih i epidemioloških mjera.

**TJELESNE AKTIVNOSTI I GLAZBENA KULTURA**

Djecu i učenike potrebno je poticati na bavljenje sportom zbog očuvanja dobrobiti i vlastitog zdravlja. Dopušteno je održavanje nastave tjelesne i zdravstvene kulture u školskim sportskim dvoranama, ali se preporučuje održavanje nastave koliko je to moguće na otvorenom. Ne preporučuju se sportska natjecanja u zatvorenom te se u epidemiološkom smislu na zatvorenom primjenjuju odgovarajuće preporuke za sport ako su na snazi. Nekoliko razrednih odjela koje su slične dobi i uobičajeno provode školske i izvanškolske aktivnosti zajedno mogu se spajati na nastavi tjelesne i zdravstvene kulture, u svlačionici, kao i u dvorani. Dopušteni su treninzi školskih sportskih klubova u školskim dvoranama u kojima sudjeluju učenici različitih razreda. Dopušteni su treninzi športskim klubovima u školskim dvoranama za sve dobi i kategorije sportaša. Preporučuje se prilikom treninga sportskih klubova održavanje treninga sa stalnim grupama nepromijenjenog sastava. Nisu dopušteni treninzi rekreativaca u školskim dvoranama.

Djecu i učenike treba poticati na sudjelovanje u kulturnim aktivnostima kako bi izrazili svoju kreativnost. Tijekom glazbenih aktivnosti na satovima glazbene kulture, prilikom pjevanja, djecu/učenike treba pozicionirati tako da nisu licem okrenuti jedan u drugog (male grupe i veća distanca prilikom pjevanja). Glazbeni instrumenti koji se mogu lako dezinficirati slobodno se mogu koristiti. Dopušteno je organiziranje zbora i orkestra za učenike različitih razreda i škola koje učenici pohađaju uz održavanje najvećega mogućeg razmaka i osnivanje stalnih grupa nepromijenjenog sastava.

**MASKE**

**Maske su obvezne u sljedećim situacijama:**

* **za učenike od 5. do 8. razreda tijekom cijelog boravka u školi i tijekom boravka u učionici, čak i kada je riječ o ustanovi u kojoj je razmak u učionicama između svih osoba (učenika, nastavnika i dr.) veći od 1,5 m.**
* **za učitelje, druge djelatnike škole, roditelje i sve ostale odrasle osobe tijekom cijelog boravka u školi, tijekom boravka u učionici odnosno odgojno-obrazovnoj grupi.**
* **za učenike od prvog do četvrtog razreda osnovne škole (uključujući i četvrti razred) kod prolaska zajedničkim prostorijama odnosno u svim situacijama kraćeg trajanja kada se učenici jednog razrednog odjela miješaju s učenicima drugog razrednog odjela.**

Maske je neophodno nositi pravilno na način da cijelo vrijeme prekrivaju nos i usta.

**Izuzeti od obveze nošenja maske u školi su:**

* **učenik/djelatnik čije zdravstveno stanje to onemogućuje; navedeno utvrđuje nadležni školski liječnik za učenika ili obiteljski liječnik za djelatnika.**
* **učenik s teškoćama**
* **učenici razredne nastave za vrijeme boravka u učionici**
* **cijepljeni učitelji razredne nastave kao i učitelji razredne nastave koji su unazad 12**

**mjeseci preboljeli COVID-19 ne trebaju nositi masku samo kada borave u svojem**

**razrednom odjelu odnosno u svojoj odgojno-obrazovnoj grupi.**

* **svi učenici za vrijeme nastave tjelesne i zdravstvene kulture, drugih oblika tjelesne aktivnosti i za vrijeme objeda.**

**POSEBNE NAPOMENE**

Za vrijeme trajanja aktualne epidemiološke situacije nadležni lokalni stožer, na prijedlog ustanove i suglasnost osnivača, **ne može odlučiti** da za pojedinu školu učenici **ne moraju nositi maske te da** nastavnici u učionici ne trebaju nositi masku neovisno o razmaku.

Raspored sjedenja u učionicama nužno je organizirati na način da se ostvari što je mogući veći razmak između učenika.

**DEZINFEKCIJA**

Na početku ili na kraju smjene ako je moguće organizirati, a obvezno na početku ili završetku radnog dana, potrebno je svakodnevno primjereno čišćenje prostorija sukladno uputama. Prostorije u ustanovi obvezno je provjetravati više puta dnevno, svakako prije dolaska i nakon odlaska djece/učenika, i to u trajanju od najmanje pola sata te u vrijeme odmora ili na način, ako to vremenske prilike dopuštaju, da se ostavi otvoren prozor. Dodirne površine kao što su kvake, ručke na prozorima, radne površine, tipkovnice, konzole, slavine u toaletima i kuhinjama, tipke vodokotlića, daljinski upravljači, prekidači za struju, zvona na vratima, ploče dizala te druge dodirne površine koje koristi veći broj osoba , potrebno je dezinficirati brisanjem više puta dnevno (na početku i na kraju smjene). Čišćenje se provodi u vrijeme kada su djeca u dvorištu ili nakon njihova odlaska. Potrebno je pojačano čišćenje WC-a, umivaonika, kvaka u WC-ima, prekidača za svjetlo, tipki na vodokotlićima, površina koje se često dodiruju, i to nakon svakog odmora. U slučaju promjene učionice (informatika, kemija, biologija) učenici kreću krajem odmora, najkraćom rutom kretanja hodnicima desnom stranom uz nošenje maski i pridržavanjem fizičkog razmaka. Stvari (osim potrebnih knjiga i pribora) ostavljaju u matičnoj učionici. Prilikom prolaska učenici ne smiju dodirivati površine ili predmete te moraju izbjegavati fizički kontakt učenika iz drugih razreda. Nakon nastave u toj učionici učenici se vraćaju u matičnu učionicu. Na kraju boravka razrednog odjela u toj učionici ista se mora prozračiti i dezinficirati. U učionicama sa informatičkom opremom, učitelji su dužni ostati u učionici sa učenicima te prije početka prvog sata dočekati učenike u učionici. Učenici u učionici sjede jedan iza drugoga. Učenici koriste sanitarne čvorove prema oznakama po razredima. Prostorije u ustanovi obvezno je provjetravati više puta dnevno. Preporučeno je što je moguće više vremena na otvorenom.

**ODMOR I PREHRANA UČENIKA**

Učenici se hrane u svojim matičnim učionicama. Prehrana će biti dostavljana ispred učionica. Distribuciju će izvoditi kuharica na stolove uz učionice, a učenici će hranu preuzeti i nakon jela vratiti posuđe na mjesto s kojeg su ga uzeli. Prije jela učenici obavezno peru ruke, a nakon jela pospremaju svoju radnu površinu kako bi nesmetano dalje mogli pratiti nastavu.

Za vrijeme velikog odmora učenici mogu izaći u dvorište škole, bez miješanja sa drugim razrednim odjelima po rasporedu učionica.

**POSUDBA KNJIGA U KNJIŽNICI**

Posudba knjiga za razrednu nastavu odvija se na način da razrednice mailom popis dostavljaju knjižničaru koji priprema knjige i dostavlja pred razred. Za predmetnu nastavu popis knjižničaru šalju učiteljice i učitelj hrvatskoga jezika. U mailu je potrebno navesti ime i prezime učenika, razred koji pohađa i naslov knjiga koje želi posuditi (odjednom se mogu posuditi najviše 2 knjige na rok posudbe od 14 dana). Vraćanje knjiga odvija se na način da učenik ostavi knjigu nakon nastave u učionici, a dežurna spremačica odnosi knjige u kutiju namijenjenu za povrat knjiga u knjižnici.

**TAJNIŠTVO I RAČUNOVODSTVO**

Izdavanje potvrda za učenike i ostali administrativni zahtjevi odvijaju se putem ured@os-ipoljaka-visnjica.skole.hr na način da se u e-mailu detaljno napiše potreba sa svim podatcima učenika za kojeg se traži potvrda (Ime, prezime, razred, adresa, razlog izdavanja potvrde). Potvrda će biti dostavljena učenicima u razred. Komunikacija sa strankama će se odvijati putem telefona 042/703 163 ili putem e-maila: ured@os-ipoljaka-visnjica.skole.hr

**INFORMIRANJE O UPUTAMA I POSTUPANJA U SLUČAJU MOGUĆE ZARAZE**

Važno je da roditelji budu na vrijeme obaviješteni o ovim uputama te da ne šalju dijete u ustanovu ako: • ima simptome zarazne bolesti (npr. povišena tjelesna temperatura, kašalj, teškoće u disanju, poremećaj osjeta njuha i okusa, grlobolja, proljev, povraćanje),

• ima izrečenu mjeru samoizolacije i

• imaju saznanja da je zaraženo koronavirusom.

Učenici mjere temperaturu kod kuće prije dolaska u školu. Za učenike se evidencija obavlja u razredu putem e-dnevnika, ažurno i redovno za svaki nastavni sat. Učenici sa temperaturom većom od 37.2 ne dolaze u školu, javljaju se obiteljskom liječniku i obavještavaju razrednika, a djelatnici s povišenom temperaturom obavještavaju ravnatelja. Ako se znakovi bolesti jave tijekom boravka u ustanovi, odmah treba pozvati roditelja te učenika izolirati u prostoriji za tu manjenu do dolaska roditelja. Ukoliko se znakovi bolesti jave kod djelatnika, djelatnik odmah napušta ustanovu. U slučaju da je djelatniku određena mjera samoizolacije ili je djelatnik obolio od COVID-19, hitno treba obavijestiti ravnateljicu radi organizacije zamjene.

Djelatnici koji nisu cijepljeni i koji nisu preboljeli COVID-19 unazad devet mjeseci obvezno mjere tjelesnu temperaturu svaki dan prije dolaska na posao te u slučaju povećane tjelesne temperature ne dolaze na posao, već se javljaju telefonom ravnatelju i izabranom liječniku obiteljske medicine, kako je navedeno u nastavku.

Znakovi koji upućuju na moguću zarazu koronavirusom:

• povišena tjelesna temperatura (pod pazuhom > 37,2)

• simptomi respiratorne bolesti - kašalj, teškoće u disanju, grlobolja

• poremećaj osjeta njuha i okusa

• gastrointestinalne smetnje (proljev, povraćanje i bol u trbuhu, posebno u manje djece).

 Djeca/učenici sa znakovima svih drugih zaraznih bolesti koje se prenose uobičajenim socijalnim kontaktom također ne dolaze u ustanovu.

U slučaju sumnje na zarazu ravnatelj odmah javlja nadležnom epidemiologu/školskom liječniku:

• svako grupiranje osoba sa sumnjom na COVID-19 (dva i više djelatnika i/ili učenika sa sumnjom iz iste učionice/hodnika i sl.) kao što se to radi i u slučaju drugih zaraznih bolesti koje se obvezno prijavljuju u Republici Hrvatskoj, a prema Listi zaraznih bolesti čije je sprečavanje i suzbijanje od interesa za Republiku Hrvatsku,

• svaku pojedinačnu potvrđenu infekciju koronavirusom koju djelatnik, odnosno roditelj imaju obvezu žurno javiti školi.

Prilikom pojedinačnog slučaja pojave simptoma koji mogu upućivati na zarazu koronavirusom, razredni odjel u pravilu nastavlja dalje s odgojno-obrazovnim radom, dok se prilikom grupiranja osoba sa znakovima bolesti\* postupa sukladno mišljenju liječnika.

Kada se u djeteta ili djelatnika utvrdi zaraza koronavirusom, postupa se sukladno odluci nadležnog epidemiologa ili školskog liječnika što, uz ostalo, znači da se za sve osobe u kojih se utvrdi da su bile u bliskom kontaktu sa zaraženom osobom u vrijeme kada je osoba mogla biti zarazna izriče mjera aktivnoga zdravstvenog nadzora u samoizolaciji.

Sve osobe u školi dužne su provoditi i poštovati opće mjere sprječavanja širenja zaraze te se pridržavati fizičkog razmaka od drugih osoba.

Model rada škole će se po potrebi mijenjati ili dopunjavati u skladu s potrebama organizacije rada Osnovne škole Izidora Poljaka Višnjica, epidemiološkom slikom i novim nalazima o širenju SARS-CoV-2 infekcije i bolesti COVID-19. U slučaju promjene modela rada i prelaska na online nastavu Osnovna škole Izidora Poljaka Višnjica će koristiti aplikaciju Teams za učenje na daljinu.

**Učenike, roditelje i djelatnike pozivam na savjesno i odgovorno ponašanje u skladu sa Uputama, kako bismo zajedničkim trudom očuvali zdravlje i realizirali uspješnu provedbu nove školske godine nastavom u školi.**

 Ravnateljica

 Martina Vusić